open-index/open-wikipedia-markdown huggingface dataset:
Huans Sjaņfaņs

**Huans Sjaņfaņs** (; *Huáng Xiànfán*) vai **Vans Jenfans** (; dzimis , miris ) bija Ķīnas vēsturnieks un antropologs, pirmais džuanu tautības profesors. Pētīja džuanu un citu Ķīnas mazākumtautību vēsturi, kultūru un valodu. Aplūkoja Ķīnas mazākumtautību mijiedarbību ar ķīniešu pamattautu plašā kultūras spektrā.

## Biogrāfija
Huans Sjaņfaņs dzimis Fusui pilsētā (Guansji province) nabadzīga džuanu minoritātes zemkopja ģimenē. Sjaņfaņam bija māsa un brālis; bērnību viņš pavadīja Fusui pilsētā. Jau agrā bērnībā Huans iemācījās rakstīt un lasīt, un jau no bērnības izrādīja interesi par dzeju. Tomēr viņam vislabāk padevās vēsture. Pamatizglītību ieguva vietējā privātā skolā un valsts skolā. 1926. gadā devās uz Pekinu, kur Pekinas Universitātē deviņus gadus studēja vēsturi un senos tekstus. Šajā laikā Sjaņfaņs publicēja sešas vēstures grāmatas un daudzus rakstus. 1932. gadā saņēma vēstures bakalaura grādu, bet 1935. gadā - maģistra grādu. 1935.—1937. gados mācības turpināja Tokijas Universitātē, kur apguva austrumu tautu vēsturi, rietumu kultūras vēsturi, japāņu valodu, japāņu kultūru un folkloru. Šajā laikā viņš publicēja daudzus rakstus un divas vēstures grāmatas. 

1937. gadā, sākoties Ķīnas-Japānas karam, Huans Sjaņfaņs atgriezās Guansji un sāka strādāt Guansji universitātē. 1940. gadā viņš kļuva par asociēto profesoru. 1941. gadā strādāja par profesoru Suņa Jatsena universitātē Guanžou pilsētā (Kantona), kļūdams par pirmo džuanu tautības profesoru. No 1943. gada strādāja par profesoru Guansji universitatē, pētīja džuanu un citu Ķīnas mazākumtautību vēsturi. Nomira 1982. gadā 83 gadu vecumā.

## Galvenās publikācijas
* Ķīnas visparīgā vēsture. (1932-1934; 3 sējumos, līdzautors) 
* Ārzemju vēsture. (1933; vidusskolas kurss 2 sējumos)
* Lauksaimniecība Juaņu dinastijas laikā. (1934)
* Tanu dinastijas sabiedrība. (1936)
* Taisjui mācekļu kustības saglabāšana Sunu dinastijā. (1936)
* Ķīniešu Šan dinastijas sociālā vēsture. (1950)
* Ķīniešu feodālās sabiedrības vēsture. (1952)
* Ievads džuanu vēsturē. (1957)
* Džuanu vispārīgā vēsture. (1988; publicēts pēc nāves) 
* Ķīnas senās grāmatas. (2004; publicēts pēc nāves)
* Vei Bacuņa kritiskā biogrāfija (2008; publicēts pēc nāves)

## Atsauces

## Ārējās saites

* Ķīnas mūsdienu etnoloģijas dibinātāji - Huans Sjaņfaņs 
* Vēsturnieks Huans Sjaņfaņs
Roberts Jekimovs

**Roberts Jekimovs** (dzimis  Rīgā) ir latviešu hokejists, spēlē malējā uzbrucēja pozīcijā, Latvijas hokeja izlases dalībnieks. Pašlaik (2023./2024.) spēlē Latvijas čempionāta komandā HK Kurbads.

## Karjera
[thumb|240px|right|Jekimovs {no labās} kopā ar [Edgars Kulda|Edgaru Kuldu un Latvijas čempionāta kausu 2022. gadā]]
Profesionālā spēlētāja karjeru R.Jekimovs uzsāka 2005.—2006. gada sezonā, kad spēlēja SK Rīgas 20 rindās. Tajā viņš spēlēja līdz pat 2007.—2008. gada sezonas beigām. 2008.—2009. gada sezonu hokejists aizvadīja Zviedrijas junioru līgas kluba Brynäs IF rindās. 2009.—2010. gada sezonu uzsāka Baltkrievijas Ekstralīgas klubā Rīgas "Dinamo Juniors", taču turpināja to Somijā, Jokipojat kluba sastāvā.

No 2011. līdz 2013. gadam spēlēja SM līgas kluba Lapēnrantas "SaiPa" sastāvā, taču tad noslēdza divu gadu līgumu ar Tamperes "Ilves" vienību. "Ilves" rindās 39 spēlēs Jekimovs atzīmējās vien ar 11 (5+6) punktiem, un pēc sezonas beigām līgumu abas puses lauza. 2014.—15. gada sezonas ievadā Jekimovs uz pārbaudes laiku pievienojās Austrijas hokeja līgas vienībai Grācas "99ers", taču pēc pārbaudes laika beigšanās līgums ar spēlētāju netika noslēgts. Gada nogalē pievienojās KHL vienībai Mitišču "Atlant", tās rindās aizvadot divas spēles.

2015.—16. gada sezonas ievadā Jekimovs divas spēles aizvadīja Latvijas čempionāta komandā Rīgas "Prizma", taču tad devās uz Dāniju, pievienojoties Gentoftes "Stars" rindām. "Stars" rindās 44 spēlēs Jekimovs guva 44 punktus, sezonu noslēdzot līgas rezultatīvāko spēlētāju divdesmitniekā. Jūnija sākumā noslēdza līgumu ar citu līgas klubu Herningas "Blue Fox".

2020.—21. gada sezonā HK Zemgale sastāvā izcīnīja Latvijas čempionāta sudraba medaļas, tika atzīts par līgas labāko uzbrucēju. Nākamajā sezonā Jekimovs kopā ar komandu izcīnīja Latvijas čempiona titulu.

Latvijas izlases rindās spēlējis 2009. gada un 2013. gada Pasaules čempionātā, 2013. gada Olimpiskās kvalifikācijas turnīrā, kā arī trijos Pasaules čempionātos junioriem un divos Pasaules čempionātos U-18 jauniešiem.

## Ārējās saites
Ainārs Podziņš

**Ainārs Podziņš** (; dzimis  Jūrmalā) ir bijušais latviešu tautības Krievijas hokejists, spēlē kreisās malas uzbrucēja un centra uzbrucēja pozīcijās. Pašlaik (2018) spēlē Francijas hokeja līgas komandas LHC Les Lions sastāvā.

## Spēlētāja karjera
A. Podziņš ir dzimis Jūrmalā, bet viņa bērnībā ģimene izceļoja uz Maskavu, kur nodarbojās ar uzņēmējdarbību. Ilgāku laiku A. Podziņam bija Krievijas pase, un viņš ir spēlējis arī vairākās Krievijas junioru izlasēs. 2010. gada vasarā A. Podziņš atguva Latvijas pilsonību, tomēr turpināja pārstāvēt Krievijas hokeja izlases. 

2009. gada KHL draftā viņu Rīgas "Dinamo" izvēlējās ar kopējo 59. numuru. "Dinamo" pārstāvēja laikā no 2010. līdz 2012. gadam. 2012.—2013. gada sezonā klubs izlēma Podziņu nosūtīt uz Baltkrievijas Ekstralīgas vienību HK Liepājas Metalurgs, kura sastāvā uzbrucējs spēlēja līdz decembra nogalei. 2012. gada decembrī līgumu ar Rīgas "Dinamo" lauza, pēc tam pārgāja uz Čehovas "Vitjaz". "Vitjaz" rindās nākamajās divās sezonās kopā aizvadīja 24 KHL spēles.

## Atsauces

## Ārējās saites

* KHL profils 
* Rīgas "Dinamo" profils
Roberts Bukarts

**Roberts Bukarts** (dzimis  Jūrmalā) ir Latvijas hokejists, spēlē malējā uzbrucēja pozīcijā, Latvijas hokeja izlases dalībnieks. Pašlaik (2026) spēlē Slovākijas hokeja klubā Trenčīnas "Dukla" .

Roberta brāļi Rihards un Rodžers arī ir profesionāli hokejisti.

## Karjera
### Klubi
Profesionālā spēlētāja karjeru R. Bukarts uzsāka 2005. gadā, kad spēlēja Latvijas hokeja līgas kluba SK Rīga 20 sastāvā. 2006.—2007. gada sezonā viņš aizvadīja 7 spēles HK Rīgas 2000 rindās, bet 2007.—2008. gada sezonā devās uz Ziemeļameriku, no kuras gan pavisam ātri atgriezās, pievienojoties SK Rīga 18 rindām. 2008.—2009. gada sezonu R. Bukarts aizvadīja Krievijas Augstākās līgas kluba Maskavas "Krilia Sovetov" rindās. 2009. gada KHL draftā viņu izraudzījās Rīgas "Dinamo" ar kopējo 13. numuru.

2009. gada vasarā pievienojās Rīgas "Dinamo", tās sastāvā nākamajā sezonā KHL aizvadot 32 spēles. Lai gan turpmākajās sezonas Bukarta spēles laiks komandā pieauga, joprojām daļu katras sezonas viņš aizvadīja "Dinamo" fārmklubos. 2014.—15. gada sezonā Bukarts Rīgas "Dinamo" sastāvā atzīmējās ar 14 rezultativitātes punktiem, kas kļuva par viņa rezultatīvāko sezonu KHL karjerā. 2015.—16. gada sezonas ievadā komanda līgumu ar uzbrucēju lauza.

2015. gada novembrī hokejists pievienojās Čehijas Ekstralīgas klubam HK Zlīna. Bukarts ātri kļuva par vienu no komandas līderiem, decembrī tiekot atzīts par Ekstralīgas mēneša labāko spēlētāju. Sezonu uzbrucējs noslēdza ar 31 rezultativitātes punktu 36 spēlēs. Martā komanda pagarināja līgumu ar Bukartu uz vēl vienu gadu. 2017.—18. gada sezonā ar 49 punktiem Bukarts bija Čehijas Ekstralīgas ceturtais rezultatīvākais spēlētājs. 2018. gada vasarā pievienojās Tršinecas "Oceláři" vienībai, taču janvāra nogalē tika aizmainīts uz Prāgas "Sparta". Sezonu Bukarts noslēdza kā līgas rezultatīvākais ārzemju spēlētājs. "Sparta" jūnija nogalē Bukartu uz vienu sezonu izīrēja *[[HC Vítkovice]]* vienībai.

2020. gada maijā noslēdza līgumu ar Čerepovecas "Severstal", pēc piecu gadu pārtraukuma atgriežoties KHL. Komandas rindās aizvadīja 13 spēles, taču tad decembra pirmajā pusē pārcēlās uz Rīgas "Dinamo". 2021. gadā atgriezās Čehijā *HC Vítkovice* rindās. No 2024. līdz 2025. gadam spēlēja vienā komandā ar brāli Rihardu. 2025. gadā maijā atstāja klubu.

2025. gada decembra sākumā parakstīja līgumu ar Austrijas hokeja līgas (ICEHL) klubu *[[Pioneers Vorarlberg]]*. 2026. gada decembrī pārgāja uz Slovākijas klubu Trenčīnas "Dukla".

### Latvijas izlase
Junioru vecumā spēlējis trijos Pasaules čempionātos U-18 jauniešiem, kā arī 2009. gada Pasaules čempionātā junioriem, kopā 22 spēlēs atzīmējoties ar 9 gūtiem vārtiem. Latvijas izlases rindās Bukarts spēlējis 11 Pasaules čempionātos. Debiju izlases sastāvā Bukarts piedzīvoja 2009. gada martā, tobrīd esot vien 18 gadus vecs. Pasaules čempionāta debiju uzbrucējs aizvadīja 2011. gadā. Bukarts tika iekļauts Latvijas izlases sastāvā, lai dotos uz 2022. gada olimpiskajām spēlēm, taču īsi pirms turnīra guva savainojumu un tika aizvietots ar Gintu Meiju. 2023. gada Pasaules čempionātā Latvijas izlases sastāvā izcīnīja bronzas medaļu.

## Atsauces

## Ārējās saites
Nacionālās basketbola asociācijas drafts

**Nacionālās basketbola asociācijas drafts** ir ikgadējs Ziemeļamerikas (pārsvarā ASV) basketbola notikums, kurā Nacionālās basketbola asociācijas (NBA) 30 vienības izvēlas jaunos spēlētājus. Parasti tie ir universitāšu studenti, bet pēdējo gadu laikā arvien biežāk tiek draftēti arī vidusskolēni. Tāpat draftā piedalās labākie spēlētāji no citām valstīm un kontinentiem. Kopš 2006. gada gan stājies spēkā likums, kas paredz, ka NBA var debitēt tikai 19 gadus sasniegušie, kā arī — jāaizrit vismaz gadam kopš vidusskolas beigšanas, lai pieteiktos draftam.

## Loterija
Pirms NBA drafta katru gadu notiek drafta loterija, tajā piedalās 14 komandas, kuras nav spējušas iekļūt izslēgšanas spēlēs jeb "play-off". No 14 vienībām tiek izlozētas četras, no tām savukārt nosaka pirmo trijnieku. Pēc pirmo trīs vienību izlozēšanas pārējo drafta izvēles kārtību nosaka pēc klubu rezultātiem iepriekšējā sezonā.

## Iepriekšējie drafti
Vieni no ražīgākajiem NBA draftiem notikuši 1984., 1996. un 2003. gadā. Katrs no tiem bieži tiek pieminēts kā labākais drafts NBA vēsturē. 2000. gada jauno spēlētāju izvēles ceremonija tika nodēvēta par vissliktāko, amerikāņu sporta žurnāls "Sports Illustrated" tā gada spēlētājus nosauca par "drausmīgu basketbolistu grupu".

## Latvijas basketbolisti NBA draftā
NBA draftā tikuši izraudzīti četri Latvijas spēlētāji: Andris Biedriņš (2004. gadā ar kopējo 11. numuru), Dāvis Bertāns (2011. gada NBA draftā ar kopējo 42. numuru), Jānis Timma (2013. gadā ar kopējo 60. numuru) un Kristaps Porziņģis (2015. gadā ar kopējo 4. numuru). K. Porziņģis ir visaugstāk izvēlētais starp visiem Baltijas valstu basketbolistiem (līdz tam augstākā izvēle bija 2011. gadā ar 5. numuru izraudzītais lietuvietis Jons Valančūns).

## Skatīt arī
* NBA drafta pirmie numuri

## Ārējās saites
* NBA oficiālā drafta mājaslapa 
* NBA drafta vēsture
* Basketball Reference profils
Mīkaels Telkvists

**Mīkaels Telkvists** (; dzimis  Sunbibergā, Zviedrijā) ir bijušais zviedru hokejists, vārtsargs, Zviedrijas hokeja izlases dalībnieks. Karjeras laikā aizvadījis septiņas sezonas Nacionālās hokeja līgas klubos Toronto "Maple Leafs", Fīniksas "Coyotes" un Bufalo "Sabres". Vēlāk trīs sezonas aizvadījis arī Rīgas "Dinamo" sastāvā. Zviedrijas izlases rindās kļuvis par 2006. gada olimpisko čempionu.

## Karjera
Profesionālā spēlētāja karjeru Telkvists uzsāka 1998. gadā, kad spēlēja Zviedrijas Elitsērijas klubā Djurgårdens IF, 1999-00 un 2000-01 sezonā kļūstot par Zviedrijas čempionu. 2000. gada NHL draftā viņu izraudzījās Toronto "Maple Leafs" ar kopējo 70. kārtas numuru. 2001-02 sezonā Telkvists devās uz Ziemeļameriku, kur spēlēja AHL, bet jau 2002-03 sezonā debitēja arī "Maple Leafs" rindās. "Maple Leafs" un tās fārmkluba Sentdžonas "Maple Leafs" rindās Telkvists spēlēja līdz pat 2006. gada novembrim, kad tika aizmainīts uz Fīniksas "Coyotes", kuras rindās spēlēja līdz pat 2008-09 sezonas nogalei, kad tika aizmainīts uz Bufalo "Sabres", kuras rindās aizvadīja vien sešas spēles. 2009. gada 1. maijā parakstīja līgumu ar KHL klubu Kazaņas "Ak Bars", kurā uzsāka 2009.-10. gada sezonu. 
2009. gada 19. novembrī Telkvists tika aizmainīts uz Somijas SM-liiga klubu Raumas "Lukko", "Ak Bars" pretī saņemot Petri Vehanenu. 2010. gada 4. augustā viņš parakstīja līgumu ar Rīgas "Dinamo".

Pēc 2010.—2011. gada sezonas beigām vārtsargs parakstīja līgumu ar Zviedrijas klubu MODO. Klubā aizvadīja vienu sezonu, pēc tās pievienodamies KHL klubam Rīgas "Dinamo". "Dinamo" sastāvā hokejists aizvadīja nākamās divas sezonas.

2014. gada aprīlī noslēdza līgumu ar Zviedrijas hokeja līgas vienību Djurgårdens IF, tās sastāvā aizvadot nākamās trīs sezonas. 2017. gadā noslēdza karjeru.

Zviedrijas izlases rindās spēlējis četros Pasaules čempionātos, pa vienai reizei izcīnot sudraba un bronzas medaļas, kā arī . un . gada Olimpiskajās spēlēs, 2006. gada kļūstot par Olimpisko čempionu.

## Karjeras statistika

### Statistika izslēgšanas spēlēs

## Atsauces

## Ārējās saites
* The Internet Hockey Database profils 
* Zviedrijas Olimpiskās komitejas profils 
* Rīgas "Dinamo" profils
Transferts

**Transferts** ekonomikas un finanšu terminoloģijā un ir maksājums, apmaiņā pret kuru netiek saņemta prece vai pakalpojums. Visbiežāk transferti sastopami valsts budžeta struktūrā un sabiedriskā labuma maksājumos, piemēram pensiju un pabalstu izmaksā.

Latvijas Republikas likumdošanas ietvaros, trasferts ir definēts kā gadskārtējā valsts budžeta likumā īpaši iezīmētu budžeta līdzekļu pārskaitījums, ko var veikt viena līmeņa budžeta — valsts pamatbudžeta, valsts speciālā budžeta, pašvaldību pamatbudžeta, pašvaldību speciālā budžeta — ietvaros vai starp dažāda līmeņa budžetiem. Transferta saņēmējs saņemto budžeta līdzekļu pārskaitījumu var izmantot gan izdevumu segšanai, gan pārskaitīšanai tālāk citam transferta saņēmējam.

## Atsauces
Īpašums

**Īpašums** ir pilnīga varas tiesība pār kaut ko, t. i. tiesība valdīt un lietot to, iegūt no tā visus iespējamos labumus, ar to rīkoties un noteiktā kārtā atprasīt to atpakaļ no trešās personas ar īpašuma prasību.

Īpašums sevī ietver ne tikai tiesības, bet arī pienākumus, piemēram, rūpēties par īpašuma uzturēšanu, nodokļu maksāšanu un citu normatīvo aktu ievērošanu, kas regulē īpašuma izmantošanu. Turklāt īpašuma tiesības ir aizsargātas ar likumu, un jebkāda iejaukšanās no trešajām personām vai valsts ir atļauta tikai atbilstoši tiesiskām procedūrām un pamatotiem nosacījumiem.

Īpašuma tiesību jēdziens ietver arī vairākus apakšjēdzienus, piemēram, kopīpašumu (ja īpašums pieder vairākām personām), ierobežotas lietu tiesības (servitūti, hipotēkas) un mantiskās tiesības, kas var būt saistītas ar īpašuma valdīšanu vai lietošanu. Tāpat īpašuma tiesību izmantošana ir pakļauta valsts regulējumam, piemēram, ekspropriācijai sabiedrības interesēs, kur īpašums var tikt atsavināts ar kompensāciju. Turklāt īpašuma tiesības var būt mantojamas, un tās ir viens no galvenajiem mantas nodošanas veidiem nākamajām paaudzēm, ļaujot īpašniekam noteikt, kā tiks rīkots ar īpašumu pēc viņa nāves.

## Ārējās saites
Andrejs Kostjuks

**Andrejs Kostjuks** (dzimis , Ivanofrankivskā, Ukrainas PSR) ir bijušais Latvijas futbolists. 2007. gada 1. martā viņam tika piešķirta Latvijas pilsonība.

2009. gada jūnijā tika paziņots, ka viņš pievienojas Šveices augstākās līgas klubam Neišateles "Xamax".

## Atsauces

## Ārējās saites
Stepans Bandera

**Stepans Bandera** (; dzimis , miris ) bija viens no ukraiņu nacionālistu kustības vadītājiem, Ukraiņu nacionālistu organizācijas (OUN) () vadītājs (1941–1959).

## Dzīvesgājums
[thumb|1941. gada [Ukrainas Valsts pasludināšanas akts.]]
thumb|Stepana Banderas piemineklis Ternopiļā
Dzimis 1909. gadā Starijuhriņivas ciemā Ivanofrankivskas apgabalā, kas tobrīd bija Austroungārijas impērijas sastāvā. Viņa tēvs Andrijs Bandera bija grieķu katoļu (uniātu) priesteris, arī māte Miroslava bija no grieķu katoļu ģimenes. 

Ukrainas neatkarības kara laikā 1918. gadā viņa tēvu ievēlēja par Rietumukrainas Tautas Republikas parlamenta deputātu, un 1919. gadā viņš kalpoja Ukraiņu Galīcijas armijā. No 1919. gada Stepans dzīvoja pie vecvecākiem Strijā, kur viņš līdz 1927. gadam mācījās ukraiņu klasiskajā ģimnāzijā, kopš 1922. gada darbojās Plastā (ukraiņu skautu kustība). Pēc ģimnāzijas beigšanas centās izbraukt uz Čehoslovākiju, lai iestātos Ukraiņu Tautsaimniecības akadēmijā, bet neveiksmīgi, jo no poļu varas iestādēm nesaņēma atļauju izbraukšanai. 1928. gadā viņš uzsāka agronomijas studijas Ļvivas Politehniskajā skolā Dubļanos, līdztekus darbojās ukraiņu militārās organizācijas izlūkošanas, bet vēlāk propagandas nodaļā. 

1932. gadā Banderu pirmo reizi arestēja, 1934. gadā viņu apsūdzēja līdzdalībā Polijas valdības ministra slepkavībā un piesprieda nāvessodu, ko mainīja uz mūža ieslodzījumu. 

Pēc Otrā pasaules kara sākuma Polijas kampaņas laikā 1939. gada septembrī Banderu atbrīvoja no Brestas cietuma, un viņš kopā ar citiem OUN vadītājiem pārcēlās uz Vācijas okupēto Krakovu. Ar vācu okupācijas iestāžu atbalstu Bandera pārraudzīja tā saukto "mobilo grupu" izveidi, kurās piedalījās aptuveni 7000 cilvēku. Pēc tam, kad 1941. gada 30. jūnijā Vērmahts okupēja Ļvivu, OUN deklarēja neatkarīgās Ukrainas valsts atjaunošanu,
Pirmajās vācu okupācijas nedēļās OUN izveidotās mobilās grupas pārņēma policijas varu un bija iesaistītas aptuvenu 3000 ebreju arestēšanā, kurus 1941. gada 5. jūlijā nošāva Vācijas drošības policijas *Einsatzgruppe C*.
Tomēr jau drīz pēc tam 1941. gada jūlijā vācieši Stepanu Banderu arestēja un līdz 1944. gadam turēja ieslodzījumā Zaksenhauzenes koncentrācijas nometnē. Ukraiņu nacionālisti turpināja darboties pagrīdē.

1944. gada oktobrī Banderu atbrīvoja no ieslodzījuma un viņš dzīvoja Rietumvācijā, kur vadīja Ukraiņu nacionālistu organizāciju. 1959. gada 15. oktobrī viņu noindēja VDK aģents Bohdans Stašinskis.

## Atsauces

## Ārējās saites

*  
* PETLURA, KONOVALETS, BANDERA&nbsp;—  (audiobook)
* Biogrāfija
World Athletics

***World Athletics***, līdz 2019. gadam — **Starptautiskā Vieglatlētikas federāciju asociācija** ( — **IAAF**), ir starptautiska sporta pārvaldes organizācija, kas regulē vieglatlētikas sporta notikumus. Tā ir dibināta 1912. gadā tās pirmajā kongresā Stokholmā. Tās dibinātāji bija 17 nacionālās vieglatlētikas federācijas un sākotnējais nosaukums bija **Starptautiskā Amatieru vieglatlētikas federācija** (). Kopš 1993. gada oktobra tās galvenā mītne atrodas Monako.

Kopš 1982. gada IAAF ir veikusi virkni izmaiņu noteikumos, atļaujot sportistiem par dalību sacensībās saņemt materiālu atlīdzību. Tomēr IAAF saglabāja vārdu "amatieris" nosaukumā līdz pat tās 2001. gada kongresam, kurā nosaukums tika nomainīts uz **IAAF**. Pēc 2019. gada Pasaules čempionāta organizācijas nosaukums tika mainīts uz ***World Athletics***.

Iepriekšējais IAAF prezidents bija Lamins Diaks no Senegālas, kurš kļuva par prezidenta vietas izpildītāju īsi pēc iepriekšējā prezidenta Primo Nebiolo nāves 1999. gadā un 2001. gada kongresā tika ievēlēts par IAAF prezidentu. Savā postenī viņš nostrādāja 16 gadus.  Lamina Diaka vietā ievēlēja britu Sebastjanu Ko. Sebastjans Ko balsošanā pārspēja otru kandidātu uz IAAF prezidenta vietu Sergeju Bubku nu Ukrainas. 2019. gadā Sebastjans Ko tika apstiprināts uz vēl vienu termiņu organizācijas vadībā, 2023. gadā — uz vēl vienu (pēdējo) termiņu.

## Atsauces

## Ārējās saites

*
Niko Kapanens

**Niko Klauss Pēteri Kapanens** (; dzimis 1978. gada 29. aprīlī) ir somu hokejists, centra uzbrucējs, Somijas hokeja izlases dalībnieks. Pašlaik (2016) Kapanens spēlē SM līgas kluba Hemēnlinnas HPK sastāvā.

## Spēlētāja karjera
Savu profesionālā spēlētāja karjeru Kapanens uzsāka 1995. gadā, kad pievienojās SM līgas klubam HPK, kura rindās aizvadīja piecas sezonas, līdz 2000. gadam, kad pievienojās Turku TPS vienībai, kuras rindās 2000.—01. gada sezonā kļuva par Somijas čempionu.

1998. gada NHL draftā viņu ar kopējo 173. numuru izvēlējās Dalasas "Stars". 2001. gadā Kapanens devās uz Ziemeļameriku, kur lielāko daļu sezonas aizvadīja AHL klubā Jūtas "Grizzlies", kurš ir Dalasas "Stars" fārmklubs, bet "Stars" sastāvā Niko aizadīja vien deviņas spēles. Nākamajās divās sezonās Kapanens bija nostiprinājies "Stars" rindās. 2004.—05. gada NHL sezonas lokauta laikā Kapanens spēlēja Šveices hokeja līgas kluba EV Zug rindās, taču tad atgriezās Dalasas "Stars".

Pēc 2005.—06. gada sezonas noslēguma Kapanens tika aizmainīts uz Atlantas "Thrashers" vienību, taču nākamajā vasarā ar viņu līgumu parakstīja Fīniksas "Coyotes", kuras rindās Kapanens spēlēja arī 2007.—08. gada sezonā.

2008. gada vasarā Niko pārcēlās uz Eiropu, pievienojoties KHL klubam Kazaņas "Ak Bars", nākamajās divās sezonās kluba sastāvā izcīnot Gagarina kausu. 2013.—14. gada sezonā kopā ar Prāgas "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg". Vasarā, pēc "Lev" dalības atsaukšanas no KHL, pievienojās Helsinku "Jokerit" rindām. "Jokerit" rindās aizvadīja divas sezonas, abās pildot komandas kapteiņa funkcijas, bet tad, 2016. gada jūnijā, atgriezās Hemēnlinnas HPK rindās.

Somijas izlases rindās spēlējis desmit  Pasaules čempionātos, izcīnot vienu zelta, divas sudraba un divas bronzas medaļas, kā arī 2006. un 2010. gada olimpiskajās spēlēs, 2006. gadā izcīnot sudraba, bet 2010. gadā — bronzas medaļas.

## Ārējās saites
Andrē Lakošs

**Andrē Lakošs** (; dzimis 1979. gada 29. jūlijā Vīnē) ir austriešu hokejists, aizsargs, Austrijas hokeja izlases spēlētājs.

## Spēlētāja karjera
Savu profesionālā spēlētāja karjeru Lakošs uzsāka 1995. gadā Ziemeļamerikā. 1997.—98. un 1998.—99. gada sezonas Lakošs aizvadīja Ontario hokeja līgā, bet tad 1999. gada NHL draftā viņu ar kopējo 95. numuru izvēlējās Ņūdžersijas "Devils" un nākamās divarpus sezonas Lakošs aizvadīja tās fārmklubā - AHL klubā Albanī "River Rats". 2001.—02. gada sezonu viņš noslēdza Jūtas "Grizzlies" rindās.

2002.—03. gada sezonā Lakošs atgriezās Austrijā, pievienojoties Vīnes "Capitals" rindām un aizvadot tajā divas sezonas. 2004.—05. gada sezonā Lakošs vēlreiz centās nonākt NHL, sezonu aizvadot AHL kluba Sirakjūsas "Crunch" vienībā, bet jau 2005.—06. gada sezonā Andrē atkal spēlēja EBEL līgā, nākamās divas sezonas aizvadot Zalcburgas "Red Bull" rindās, 2006.—07. gada sezonā kļūstot par Austrijas čempionu.

2007.-08. gada sezonu Lakošs aizvadīja Zviedrijas Elitsērijas vienībā Farjestads BK. 2008. gada vasarā Lakošs pievienojās Čeļabinskas "Traktor" rindām, tās sastāvā aizvadot pusotru sezonu. 2009.—10. gada sezonas otrajā pusē aizsargs atgriezās "Red Bull" rindās.

2011.—12. gada sezonu Lakošs uzsāka Vācijas hokeja līgas kluba Ķelnes "Haie" sastāvā, taču tad pievienojās EBEL klubam Vīnes "Capitals", komandas rindās spēlējot līdz pat 2013. gada vasarai. 2013.—14. gada sezonu aizsargs ievadīja HK Homutova rindās, taču jau drīz atgriezās "Capitals" sastāvā.

2014. gada decembrī Lakošs pievienojās Langnavas "Tigers".

Austrijas izlases rindās Lakošs spēlējis deviņos Pasaules čempionātos, kā arī 2002. gada olimpiskajās spēlēs.

## Ārējās saites
Aleksandrs Jerofejevs

right|thumb|220px|A.Jerofejevs ar Latvijas čempionāta kausu 2021. gadā
right|thumb|220px|A.Jerofejevs 2008. gada Pasaules čempionātā
**Aleksandrs Jerofejevs** (dzimis  Rīgā) ir profesionāls latviešu hokejists, spēlē aizsarga pozīcijā, Latvijas hokeja izlases dalībnieks. Pašlaik (2021) spēlē Latvijas čempionāta komandā Rīgas "Olimp".

## Karjera
Profesionālā spēlētāja karjeru A. Jerofejevs uzsāka 1999. gadā, kad spēlēja Latvijas hokeja līgas kluba Rīgas "Nik's Brih" sastāvā. Nākamās trīs sezonas viņš aizvadīja Daugavpils "Stalkers-Juniors" rindās, bet 2003.—2004. gada sezonā spēlēja HK Liepājas Metalurga sastāvā, lai gan ne reizi nekļuva par Latvijas čempionu.

No 2004. līdz 2006. gadam A. Jerofejevs spēlēja Ziemeļamerikā, bet 2006.—2007. gada sezonu uzsāka SM līgas kluba Tamperes "Ilves" rindās. Tiesa, tur viņam neizdevās nostiprināties sastāvā, tādēļ sezonu viņš turpināja Slovākijas Ekstralīgas kluba HK Popradas SKP rindās, bet jau 2007.—2008. gada sezonā pievienojās Prāgas "Sparta" vienībai.

2008. gadā pievienojās Čehijas Ekstralīgas klubam Prāgas "Sparta", taču sezonas pusē pārgāja uz KHL klubu Ņižņekamskas "Ņeftehimik". 2009.—10. un 2010.—11. sezonu aizvadīja KHL klubā Novokuzņeckas "Metallurg".

2011.—12. sezonā, spēlējot Slovākijas Ekstralīgas klubā Bratislavas "Slovan", Jerofejevs izcīnīja Slovākijas čempiona titulu.

2014. gada oktobra sākumā noslēdza līgumu ar Rīgas "Dinamo".

2021. gadā Jerofejevs Rīgas "Olimp" sastāvā kļuva par Latvijas čempionu.

Latvijas hokeja izlases rindās spēlējis piecos Pasaules čempionātos, kā arī 2004. gada Pasaules čempionātā junioriem un 2009. gadā olimpisko spēļu kvalifikācijā.

## Atsauces

## Ārējās saites
Valstu uzskaitījums pēc iedzīvotāju vidējā vecuma

Šajā rakstā uzskaitītas valstis pēc to iedzīvotāju vidējā vecuma, t.i., cik gadu vidēji ir šīs valsts katram iedzīvotājam.

## Atsauces
Desmitcīņa

**Desmitcīņa** ir vieglatlētikas disciplīna, kas sastāv no desmit vieglatlētikas disciplīnām. Sacensības notiek divas dienas pēc kārtas un uzvarētājus nosaka, vērtējot sniegumu visās desmit disciplīnās. Sniegumu vērtē pēc punktu sistēmas katrā disciplīnā, nevis ieņemtās vietas. Desmitcīņā parasti piedalās tikai vīrieši, bet sievietes sacenšas septiņcīņā.

Tradicionāli par "Pasaules spēcīgāko atlētu" tiek atzīts desmitcīņas uzvarētājs olimpiskajās spēlēs. Tas iesakās, kad Zviedrijas karalis Gustavs V teica Džimam Torpam pēc uzvaras 1912. gada Olimpiskajās spēlēs, "Jūs, ser, esat pasaules spēcīgākais atlēts". Šībrīža titula īpašnieks ir Kanādas sportists Demjens Vorners.

## Disciplīnas

Modernajā sacensību formātā ir iekļautas vieglatlētikas disciplīnas, kas pārbauda dalībnieku spēku, ātrumu un izturību. Katrā no divām sacensību dienām paredzētas 2 disciplīnas. Pirmajā dienā uzsvars ir uz ātrumu, eksplozīvo spēku un lēkšanu, otrajā dienā uzsvars ir uz tehniku un izturību.

## Atsauces

## Ārējās saites

* Daudzcīņas punktu aprēķināšana 
* ''Tabela pontos combinadas IAAF''
Valstu uzskaitījums pēc mirstības koeficienta

thumb|Mirstības koeficients pasaules valstīs
Šeit uzskaitītas valstis ir lielāko mirstības koeficientu pasaulē. Mirstības koeficients ir vienāds ar to iedzīvotāju skaitu, kas viena gada laikā iet bojā no katriem 1000 iedzīvotājiem.
O'Nīls

**O'Nīls** var būt:

* Braiens O'Nīls (*Brian O'Neill*; dzimis 1988. gadā) — ASV hokejists;
* Džermeins O'Nīls (*Jermaine O'Neal*; dzimis 1978. gadā) — amerikāņu basketbolists;
* Eds O'Nīls (*Ed O'Neill*; dzimis 1946. gadā) — amerikāņu aktieris;
* Jūdžīns O'Nīls (*Eugene O'Neill*; 1888—1953) — amerikāņu dramaturgs;
* Maikls O'Nīls (*Michael O'Neill*; dzimis 1969. gadā) — Ziemeļīrijas futbolists un treneris;
* Mārtins O'Nīls (*Martin O'Neill*; dzimis 1952. gadā) — Ziemeļīrijas futbolists un treneris;
* Raiens O'Nīls (*Ryan O'Neal*; 1941—2023) — amerikāņu aktieris;
* Šakils O'Nīls (*Shaquille O'Neal*; dzimis 1972. gadā) — amerikāņu basketbolists.

## Skatīt arī
* *[[O'Neill]]*
* O'Nīla
Roll With the Wind

**"Roll With the Wind"** ir norvēģu dziedātāja, komponista Aleksandra Ribaka trešais singls no debijas albuma *[[Fairytales]]*. Singls Norvēģijā iznāca . Tā izdevējs ir EMI Music, dziesmas autori ir Mertens Eriksons un Liza Eriksona, dziesmas producents ir Amirs Ali.

## Videoklips

Dziesmas videoklips ir filmēts Norvēģijai piederošā salā Giskē 2009. gada jūlijā. Videoklips ir izdots .

## Topi
"Roll With the Wind" pirmoreiz topos iekļuva Norvēģijā  16. vietā. tajā pašā laikā 2 Aleksandra singli atradās topa pirmajā trijniekā: "Funny Little World" un "Fairytale". Nākamajā nedēļā dziesma sasniedza topa pirmo desmitnieku. Taču jau 3. nedēļa dziesma pameta Top 20.

## Izdošanas vēsture

## Dziesmu saraksts
### Vācijas izdevums

# Roll With the Wind 
# No Milk Today (Hermana Hermita kaverversija)

## Atsauces
Valstu uzskaitījums pēc bezdarba līmeņa

thumb|right|300px|Pasaules valstu bezdarba līmeņa karte
Šajā rakstā uzskaitītas visas valstis un to bezdarba līmenis.
Toms Hartmanis

**Toms Hartmanis** (dzimis 1987. gada 12. decembrī Liepājā) ir bijušais latviešu hokejists, centra uzbrucējs. Karjeras lielāko daļu aizvadījis Latvijas čempionātā, kopā ar HK Kurbads kļūstot par divkārtēju Latvijas čempionu.

## Spēlētāja karjera
Savu karjeru Toms sāka Zviedrijā, kur no 2004. līdz 2007. gadam spēlēja Stocksunds IF un Almtuna IS junioru klubos. 2007-08 sezonā Hartmanis spēlēja HK Rīgas 2000 rindās. 2009.-10. gada sezonā Hartmanis spēlēja HK Dinamo Juniors Baltkrievijas Ekstralīgā, kā arī divas spēles aizvadīja Rīgas "Dinamo" sastāvā. 2010.-11. un 2011.-12. gada sezonu viņš aizvadīja Anglijā, bet 2012.-13. gada sezonā piedalījās arī 13 spēlēs Kazahstānas čempionātā. 2013. gada vasarā Hartmanis pievienojās Latvijas virslīgas klubam HK Kurbads. Turpmākajās trīs sezonās kopā ar komandu trīs reizes izcīnīja Latvijas čempionāta sudraba medaļas. 2017. un 2018. gadā kļuva par valsts čempionu, 2017. gadā tiekot atzīts arī par finālsērijas vērtīgāko spēlētāju. 2019. gadā Hartmanis paziņoja par karjeras noslēgšanu, taču turpmākajos gados tomēr vēl turpināja spēlēt HK Kurbads sastāvā, 2023. gadā kopā ar komandu kļūstot par Igaunijas čempionu.

Latvijas izlases rindās piedalījies četrās pārbaudes spēlēs. Junioru vecumā spēlējis divos Pasaules čempionātos junioriem, kā arī divos Pasaules čempionātos hokejā U-18 jauniešiem.

## Ārējās saites
Quoted-printable

**Quoted-printable** jeb **QP kodējums** ir kodējums, kas izmanto drukājamas rakstzīmes (alfabēta burtus, ciparus un vienādības zīmi "="), lai pārsūtītu astoņu bitu datus pa septiņu bitu kanālu. To izmanto kā MIME satura sūtīšanas kodējumu e-pasta sūtīšanai. Paredzēts gadījumiem, ja dati pamatā sastāv no US-ASCII simboliem, bet ir arī neliels daudzums baitu, kuru kodi ir virs 127. MIME alternatīva QP kodējumam ir Base64.

## Kodēšanas noteikumi
Astoņu bitu baitu kodē ar trīs rakstzīmēm: pirmais ir "=", kam seko divi heksadecimāli cipari (0—9 vai A—F), kas atbilst baita kodam. Piemēram, Windows-1257 kodējumā "ā" (decimālā vērtība 226) attēlo kā "=E2". 

Visas drukājamās ASCII rakstzīmes ASCII (decimālās vērtības starp 33 un 126) atstāj nemainītas, izņemot vienādības zīmi "=" (decimālā vērtība 61), kuru attēlo kā "=3D".

ASCII tabulācijas un tukšuma simbolus (decimālās vērtības 9 un 32) var atstat nemainītas, izņemot gadījumus, ja tās atrodas rindas beigās. Ja kāds no šiem simboliem atrodas rindas beigās, to kodē ar "=09" (tabulācija) vai "=20" (tukšumzīme).

Ja kodējamos datos ir pāreja uz jaunu rindu, tad to kodē ar ASCII CR LF secību, neatkarīgi no originālajām baitu vērtībām. Ja baitu vērībām 10 un 13 ir cita nozīme nekā rindas beigas, tad tie ir jākodē kā "=0A" un "=0D".

*Quoted-printable* rindu garums nedrīkst būt lielāks par 79 baitiem. Lai to ievērotu, kodētās rindas beigās tiek pievienots "=", kas neizraisa pāriešanu uz jaunu rindu oriģinālajā tekstā.

## Piemērs
 Būt vai nebūt? Tāds ir jautājums.
Teksts ar Windows-1257 kodējumu *quoted-printable* tiks attēlots:
 B=FBt vai neb=FBt? T=E2ds ir jaut=E2jums.
Salīdzinājumam tas pats teksts alternatīvā kodējumā Base64 būs:
 Qvt0IHZhaSBuZWL7dD8gVOJkcyBpciBqYXV04mp1bXMu

## Ārējās saites
*  (MIME)
Krievijas Augstākā līga hokejā

**Krievijas Augstākā līga** ir starptautiska hokeja līga, kurā pašlaik spēlē 34 komandas, no kurām pa trim bāzētas Kazahstānā un Ķīnā, bet viena Uzbekistānā. Līga jau kopš tās dibināšanas 1992. gadā ir pēc spēka otrā spēcīgākā Krievijas hokeja līga.

Līdz 2008.—09. gada sezonai spēcīgākā bija Krievijas Superlīga, bet tagad tā aizvietota ar starptautisko Kontinentālo hokeja līgu.

Katras sezonas čempionvienība izcīna Bratinas kausu.

## 2019.—2020. gada sezonas komandas

## Apbalvojumi

## Ārējās saites
*Līgas oficiālā tīmekļa vietne 
*Līgas profils eliteprospects.com tīmekļa vietnē
2009. gada Pasaules čempionāts vieglatlētikā

**2009. gada Pasaules čempionāts vieglatlētikā** bija 12. Pasaules čempionāts vieglatlētikā, kurš norisinājās Berlīnē, Vācijā 2009. gadā, laikposmā no 15. līdz 23. augustam.

## Rezultāti
### Vīrieši

### Sievietes

## Medaļu kopvērtējums

## Skatīt arī
* 2009. gada Pasaules čempionāta vieglatlētikā kvalifikācijas normatīvi
* Latvija 2009. gada Pasaules čempionātā vieglatlētikā

## Ārējās saites

* Čempionāta oficiālā mājaslapa
Morozovs

**Morozovs** (, no *моро́з* — 'sals'; sieviešu dzimtē **Morozova** (*Моро́зова*) ir devītais biežākais uzvārds Krievijā (aiz Smirnovs, Ivanovs, Kuzņecovs, Sokolovs, Popovs, Ļebedevs, Kozlovs, Novikovs). Cilvēki ar šādu uzvārdu:

* Andris Morozovs (1982) — latviešu uzņēmējs un politiķis;
* Aleksejs Morozovs (*Алексей Морозов*; 1977) — krievu hokejists;
* Ivans Morozovs (*Иван Морозов*; 2000) — krievu hokejists;
* Oskars Morozovs (1976) — latviešu aktieris;
* Pavļiks Morozovs (*Павел Морозов*; 1918—1932) — PSRS propagandas glorificēts moceklis;
* Stepans Morozovs (1902—?) — Latvijas krievu strādnieks, politiķis un sabiedriskais darbinieks;
* Vladimirs Morozovs (1968) — latviešu svarcēlājs.
Rīsu dumpis

[thumb|235px|Ēka [Kobes pilsētā, kura tika nodedzināta dumpja laikā.]]
**Rīsu dumpis** (, *kome sōdō*) bija masu sociālie nemieri Japānā, kuri norisinājās 1918. gadā no jūlija līdz septembrim. Šajos nemieros aptuveni 10 miljoni cilvēku protestēja pret spekulatīvajām rīsu - japāņu pārtikas pamatprodukta - cenām.

Šos nemierus izraisīja ekonomiskā nestabilitāte pēc Pirmā pasaules kara beigām. Pirmais protests notika  mazā zvejnieku pilsētiņā Uodzu, Tojamas prefektūrā.

## Atsauces un piezīmes
Sabīne Niedola

**Sabīne Niedola** (dzimusi  Liepājā) ir bijusī latviešu basketboliste, spēlēja spēka uzbrucējas pozīcijā. Bijusi Latvijas sieviešu basketbola izlases dalībniece.

## Klubu karjera
No 2006. gada pārstāvēja "Liepājas Metalurga" komandu, ar ko 2009. gadā ieguva 3. vietu Latvijas Sieviešu basketbola līgā. 2010. gadā parakstīja līgumu ar Francijas virslīgas klubu Nantes "Rezé Basket". "Rezé Basket" sastāvā viņa izcīnīja Francijas izaicinājuma kausu, kā arī guva uzvaru LFB *Challenge Round* turnīrā. 2011.—2012. gada sezonu viņa uzsāka Liepājas "Metalurga" komandā. Oktobra beigās pārgāja uz Rīgas TTT, savukārt īsi pirms 2011. gada beigām noslēdza līgumu ar Spānijas virslīgas klubu *[[El Caja Rural Tintos de Toro]]*. Kluba sastāvā aizvadīja atlikušo sezonu, taču 2012. gada vasarā pārgāja uz citu Spānijas virslīgas klubu *[[Cadi ICG Software]]*.

## Latvijas izlase
S. Niedola ir spēlējusi dažādu vecumu jaunatnes izlasēs. Latvijas pieaugušo izlasē debitēja . Kopā ar to ir izcīnījusi 7. vietu 2009. gada Eiropas čempionātā, kas notika Latvijā. Būdama pieaugušo izlases dalībniece, turpināja spēlēt arī U-20 izlasē, ar ko kopā 2010. gada Eiropas čempionātā izcīnīja bronzas medaļu un tika iekļauta turnīra simboliskajā izlasē. 2011. gadā izcīnīja 8. vietu Eiropas čempionātā Polijā. 2011. gada Eiropas U-20 čempionātā, kur tika ieņemta 12. vieta, S. Niedola bija viena no izlases līderēm.

## Sasniegumi
* 2011: 8. vieta Eiropas čempionātā Polijā.
* 2011: izcīnīts Francijas izaicinājuma kauss Nantes "Rezé Basket" sastāvā.
* 2010: Valdemāra Baumaņa kauss.
* 2010: 3. vieta Eiropas U-20 čempionātā kopā ar Latvijas sieviešu U-20 izlasi (Latvijā).
* 2009: Liepājas populārākā sportiste.
* 2009: 7. vieta 2009. gada Eiropas čempionātā kopā ar Latvijas sieviešu izlasi (Latvijā).
* 2009: Latvijas Sieviešu basketbola līgas 3. vietas ieguvēja Liepājas "Metalurga" sastāvā.
* 2009: 7. vieta FIBA Eiropas aptaujā par 2008. gada Eiropas gada labāko jauno spēlētāju.
* 2008: 1. vieta Eiropas U-18 čempionāta B divīzijā kopā ar Latvijas sieviešu U-18 izlasi (Maķedonijā).
* 2008: 6. vieta Eiropas U-20 čempionātā kopā ar Latvijas sieviešu U-20 izlasi (Itālijā).
* 2007: 7. vieta Eiropas U-16 čempionātā kopā ar Latvijas sieviešu U-16 izlasi (Valmierā, Latvijā).
* 2006: 2. vieta Eiropas U-16 čempionāta B divīzijā kopā ar Latvijas sieviešu U-16 izlasi (Somijā).

## Privātā dzīve
Dzīvo Kalifornijā, precējusies ar amerikāņu basketbolisti Andželu Tīsdeilu, ģimenē ir divi dēli, kurus iznēsājusi Sabīne.

## Atsauces

## Intervijas
* Sabīne Niedola: "Izvēlos Eiropu" (1. daļa)
* Sabīne Niedola: "Izvēlos Eiropu" (2. daļa)
* Sabīne Niedola: "Nedrīkstu būt savtīga"
* Sabīnes basketbola elements

## Ārējās saites

* FIBA Europe profils 
* Sabīne Niedola A-Z
* WNBA Prospect profils 
*
Franks de Būrs

**Franks de Būrs** (; dzimis  Hornā) ir bijušais Nīderlandes futbolists, tagad&nbsp;— futbola treneris. Viņš ir jaunākais no dvīņu brāļiem, viņa brālis Ronalds de Būrs arī bija profesionāls futbolists un daļu karjeras viņi aizvadīja vienos klubos. Franks bija aizsargs ar labu piespēļu prasmi un standartsituāciju izpildi. No 2020. gada septembra līdz 2021. gada jūnijam bija Nīderlandes futbola izlases galvenais treneris.

## Futbolista karjera
De Būrs savu karjeru sāka kā kreisais malējais aizsargs Amsterdamas "Ajax", bet tad sāka spēlēt centra aizsarga pozīcijā, kur spēlēja arī nacionālās izlases rindās. Pēc tam, kad viņš ar *Ajax* ieguva Čempionu līgas un UEFA kausu, viņš pievienojās *[[FC Barcelona]]*, kur viņam panākumus atkārtot neizdevās. Turklāt viņam nācās piedzīvot negodu sakarā ar pozitīviem testiem ar aizliegto preparātu nandrolonu. Viņš pavadīja nepilnu sezonu Stambulas "Galatasaray", pievienojoties klubam 2003. gada vasarā. 2004. gada janvārī viņš pārcēlās uz Glāzgovas "Rangers". Rangers komandu viņš kopā ar dvīņubrāli Ronaldu pameta pēc 2004. gada Eiropas čempionāta (viņi spēlēja kopā Ajax, Barcelona un Rangers komandā), lai karjeru noslēgtu Katarā *[[Al-Rayyan Sports Club|Al-Rayyan]]* klubā. Par spēlētāja karjeras beigšanu viņš paziņoja 2006. gada aprīlī.

Nīderlandes izlasē debitēja  spēlē pret Itāliju. Pirmos vārtus izlases rindās guva  pret Somiju. Piedalījies divos FIFA Pasaules kausa finālturnīros — 1994. un 1998. gadā, kā arī trīs Eiropas čempionātos (1992, 2000, 2004). Visas trīs reizes komanda sasniedza Eiropas čempionāta pusfinālu, bet 1998. gada Pasaules kausā izcīnīja 4. vietu. Ilgus gadus bijis izlases kapteinis. Karjeru izlasē noslēdza pēc 2004. gada Eiropas čempionāta finālturnīra. Kopumā izlases rindās aizvadījis 112 spēles un guvis 13 vārtus.

## Trenera karjera
Kopš 2007. gada viņš darbojās kā *[[Amsterdamas "Ajax"|Ajax]]* kluba jauniešu treneris, kā arī Nīderlandes futbola izlases trenera asistents kopā ar citu bijušo futbolistu Filipu Koku. No 2010. līdz 2016. gadam  bija *Ajax* galvenais treneris. 2016. gada augustā kļuva par Milānas "Internazionale" galveno treneri. 2017. gadā vadījis Anglijas futbola Premjerlīgas klubu *[[Crystal Palace F.C.|Crystal Palace]]*.

No 2018. līdz 2020. gadam strādāja ASV — bija MLS komandas *[[Atlanta United FC|Atlanta United]]* galvenais treneris.  tika apstiprināts par Nīderlandes izlases galveno treneri. 2020. gada Eiropas čempionātā Nīderlandes izlase izstājās astotdaļfinālā, ar 0:2 piekāpjoties Čehijai. Drīz pēc tam pēc apbusējas vienošanās ar Nīderlandes Futbola asociāciju de Būrs galvenā trenera amatu atstāja.

## Sasniegumi

### Spēlētāja karjera
**Ajax**

* Eredivisie: 1989–90, 1993–94, 1994–95, 1995–96, 1997–98
* KNVB beker: 1992–93, 1997–98
* Johan Cruijff Schaal: 1993, 1994, 1995
* UEFA Čempionu līga: 1994–95
* UEFA kauss: 1991–92
* UEFA Superkauss: 1995
* Starpkontinentālais kauss: 1995

**Barcelona**

* Spānijas La Liga: 1998–99

### Trenera karjera
**Ajax**

* Eredivisie: 2010–11, 2011–12, 2012–13, 2013–14
* Johan Cruijff Schaal: 2013

## Atsauces

## Ārējās saites
Ziemeļu polārais loks

right|250px|thumb|Ziemeļu polārā loka atrašanās vieta pasaulē (sarkana līnija)
**Ziemeļu polārais loks** ir viena no piecām galvenajām paralēlēm, kas atzīmēta uz Zemeslodes kartes.

Ziemeļu polārais loks atrodas 66°33′39″ (66,56083°) uz ziemeļiem no ekvatora. Viss apgabals, kas atrodas uz ziemeļiem no ziemeļu polārā loka, tiek saukts par Arktiku, bet uz dienvidiem no tā atrodas ziemeļu puslodes mērenā josla ar mērenu klimatu. Analoga paralēle dienvidu puslodē ir dienvidu polārais loks.

Ziemeļu polārais loks apzīmē arī robežu starp teritoriju, kur ir polārā diena un polārā nakts un teritoriju, kurā tādu nav. Jebkurā vietā, kas atrodas uz ziemeļiem no ziemeļu polārā loka, vismaz vienu reizi gadā Saule atrodas virs horizonta vismaz 24 stundu garumā un arī vismaz vienreiz gadā Saule neparādās virs horizonta vismaz 24 stundu laikā. Uz polārā loka šie notikumi notiek tieši pa vienai reizei gadā, t.i. Saule 24 stundas vienu dienu spīd jūnijā, bet decembrī tā 24 stundas vienas dienas laikā ir zem horizonta (ir nakts). Tieši tāpat tas notiek arī uz dienvidu polārā loka. 

2025. gadā trīs lielākās pilsētas aiz ziemeļu polārā loka bija Krievijas Federācijā (Murmanska 264 339 iedzīvotāji), Noriļska (175 773) un Vorkuta (55 702). Ceturtā lielākā pilsēta Trumse ir Norvēģijā (41 915 iedzīvotāju). Vienīgā pilsēta, kura atrodas uz ziemeļu polārā loka, ir Saleharda (51 188 iedzīvotāji).

## Skatīt arī
* Tropu loks
* Ekvators

## Atsauces

## Ārējās saites
Meridiāns

**Meridiāns** ir iedomāta līnija ģeogrāfijā, kas ir perpendikulāra ekvatoram, iet gan caur ziemeļpolu, gan caur dienvidpolu un sadala zemeslodi divās vienādās daļās. Katrs meridiāns krustojas ar visiem pārējiem meridiāniem Ziemeļpolā un Dienvidpolā. Uz kartes meridiāni norāda ziemeļu - dienvidu virzienu. Visi meridiāni ir vienāda garuma. 

Katram viena un tā paša meridiāna punktam ir viens un tas pats ģeogrāfiskais garums, bet diviem dažādiem punktiem ir atšķirīgs ģeogrāfiskais platums. Starptautiski pieņemts par 0° meridiānu uzskatīt Griničas meridiānu, kas iet caur Londonu. Pie ekvatora attālums starp diviem meridiāniem, starp kuriem ir vienu grādu liela starpība, ir aptuveni 111,3195 km, ja starpība ir 1 loka minūte - 1855,325 m, bet ja starpība starp meridiāniem ir 1 loka sekunde, tad 30,922 m. Tā tas ir vienīgi pie ekvatora. Jo tuvāk poliem, jo šis attālums kļūst mazāks. 

Latvijā attālums starp diviem meridiāniem ar viena grāda starpību ir aptuveni 62,5 km. Cauri Rīgai iet 24. austrumu meridiāns, ko reizēm dēvē par Rīgas meridiānu.

## Skatīt arī
* Paralēle

## Ārējās saites
Ziemeļu tropu loks

right|thumb|250px|Ziemeļu tropu loka atrašanās vieta uz Zemeslodes iezīmēta ar sarkanu līniju
**Ziemeļu tropu loks** ir viena no piecām galvenajām paralēlēm, kuras atzīmētas uz Zemeslodes kartes. Tas atrodas 23° 26′ 22″ ziemeļu platumā. Šis loks ir ievērojams ar to, ka tas ir tālākā vieta uz ziemeļiem, kur Saule dienas vidū var atrasties 90° augstumā virs horizonta, t.i., tieši virs galvas. Šādā gadījumā priekšmetiem un mājām nav ēnu, šis brīdis ilgst pavisam neilgu laiku un tikai vienu reizi gadā, jūnijā. 

Tādos pašos dienvidu platumos atrodas arī Dienvidu tropu loks. 

## Nosaukums
Vārds "tropisks" cēlies no grieķu valodas saulgriežu vārda ( – "grieži"), jo Saule saulgriežos sāk "atgriezties".

Ziemeļu tropu loku reizēm sauc arī par **Vēža tropu**, jo senāko astronomisko novērojumu laikā Saule vasaras saulgriežu laikā atradās Vēža zvaigznājā. Tagad Zemes ass kustības dēļ Saule vasaras saulgriežu laikā atrodas Dvīņu zvaigznājā.
Ģeogrāfiskais platums

[right|230px|thumb|45° paralēles zīme [Vērmontas štatā, ASV]]
**Ģeogrāfiskais platums** (φ) ir leņķis starp ekvatoru un kādu no poliem uz globusa. Platums var būt no 0° uz ekvatora līdz 90° uz Ziemeļpola. Ģeogrāfiskos platumus, kuri atrodas ziemeļu puslodē, dažreiz sauc arī par pozitīviem, bet tos, kuri atrodas dienvidu puslodē — par negatīviem. Tā kā Zeme nav pilnīgi apaļa, tad attālums starp divām paralēlēm ar 1 grāda intervālu visur nav pilnīgi vienāds, tas ir apmēram 111 km.

## Skatīt arī
* Ģeogrāfiskais garums
Ģeogrāfiskais garums

**Ģeogrāfiskais garums** λ ir leņķis starp Griničas meridiānu un to meridiānu, kas iet caur kādu konkrētu punktu. Garums var būt no 0° (Griničas meridiāns) līdz 180° (datumu maiņas līnija). Ģeogrāfisko garumu, kas atrodas uz rietumiem no Griničas meridiāna, sauc par rietumu garumu, bet to, kas atrodas uz austrumiem — par austrumu garumu.

## Skatīt arī
* Ģeogrāfiskais platums
Globuss

thumb|250px|Globuss
**Globuss** ( — 'lode') ir telpisks Zemes vai kāda cita debess ķermeņa virsas modelis vai arī debess sfēras modelis (debesu globuss). Pirmais globusu 1492. gadā izveidoja Martīns Behaims

Atšķirībā no kartēm, uz globusa ir attēlota pilnīgi visa Zemes virsa un tā ir bez pārtraukumiem, tāpēc globuss ļauj labāk izprast kontinentu un okeānu atrašanās vietas. Tomēr globusam (normāla izmēra) ir mazs mērogs, tāpēc tas nespēj parādīt kādu vietu tuvplānā, ko nevarētu teikt par karti.

Debesu globuss parāda zvaigžņu izvietojumu tā, kā mēs tās redzam, paskatoties debesīs, jo mēs uz globusu skatāmies no ārpuses, bet zvaigznes redzam "no iekšpuses".
Paralēle

**Paralēle** ir iedomāta līnija uz Zemes virsmas, kura ir paralēla ekvatoram, tā kartē norāda rietumu—austrumu virzienu.
 
Uz globusa paralēle ir riņķa līnija, kuras visi punkti atrodas vienādā attālumā no ekvatora. Dažādu paralēļu kopgarumi ir dažādi — tie palielinās, ja paralēle atrodas tuvāk ekvatoram un samazinās, ja tā atrodas tuvāk Ziemeļpolam. Pati garākā paralēle ir ekvators. Jebkuram punktam uz vienas un tās pašas paralēles ir viens un tas pats ģeogrāfiskais platums, bet diviem dažādiem punktiem ir atšķirīgs ģeogrāfiskais garums.

Ekvators ir 0° paralēle. Ziemeļpols atrodas +90° platumā, bet Dienvidpols −90° platumā no ekvatora. Attālums starp divām paralēlēm, kuru starpība ir viens grāds, ir aptuveni 111,13294 km, viena loka minūte — 1852,2156 m, bet ja starpība starp paralēlēm ir 1 loka sekunde, tad 30,8702 m.

Svarīgākās paralēles uz Zemes ir šādas:
* Ziemeļu polārais loks (66° 33′ 38″ Z.p.) 
* Ziemeļu tropu loks (23° 26′ 22″ Z.p.) 
* Ekvators (0° p.) 
* Dienvidu tropu loks (23° 26′ 22″ D.p.) 
* Dienvidu polārais loks (66° 33′ 38″ D.p.)

## Skatīt arī
* Meridiāns
Marko Jaričs

**Marko Jaričs** (; dzimis  Belgradā, Dienvidslāvijā) ir profesionāls serbu basketbolists, Serbijas basketbola izlases dalībnieks. Pašlaik (2013) ir bez kluba. 2000. gada NBA draftā viņu ar kopējo 30. numuru izvēlējās Losandželosas "Clippers". 2002. gada Pasaules čempions un 2001. gada Eiropas čempions kopā ar Dienvidslāvijas basketbola izlasi.

## Karjera

M. Jariču 2000. gada NBA draftā ar kopējo 30. numuru izvēlējās Losandželosas "Clippers". Tur viņš aizvadīja trīs sezonas, un tika aizmainīts uz Minesotas "Timberwolves" kopā ar Laionelu Čalmersu. Pretī "Clippers" saņēma Semu Keselu un nākotnes izvēles tiesības drafta pirmajā kārtā.  M. Jaričs tika aizmainīts uz Memfisas "Grizzlies". 2009. gada 22. decembrī parakstīja līgumu ar Spānijas basketbola līgas klubu Madrides "Real". 2011. gada janvārī viņš parakstīja līgumu ar Sjēnas "Montepaschi", taču 2012. gada oktobrī pievienojās Čikāgas "Bulls", taču viņš neiekļuva komandas galīgajā sastāvā.

Viņš ir spēlējis arī nacionālajā izlasē. Labākais sasniegums — 2002. gada Pasaules čempiona gods. Viņš ieguvis arī 2001. gada Eiropas čempiontitulu. M. Jaričs ir vienīgais basketbolists, kurš uzvarējis Itālijas spēcīgākajā basketbola līgā divus gadus pēc kārtas ar divām dažādām komandām. 2000. gadā basketbolists triumfēja ar "Paf Bologna", bet gadu vēlāk — ar Boloņas "Kinder".

## Privātā dzīve

Marko ir Srečko Jariča, viena no visu laiku labākajiem serbu basketbolistiem, dēls. Marko Jaričam ir dubultā pilsonība, arī grieķu.

 M. Jaričs saderinājās ar brazīļu supermodeli Adrianu Limu, bildinot topošo sievu viņas 27. dzimšanas dienā. Pāris apprecējās 2009. gada Valentīndienā. Pēc pieciem gadiem pāris izšķīrās, lai gan oficiāli laulība tika šķirta vēl 2 gadus vēlāk — 2016. gadā. M. Jariča un A. Limas laulībā piedzima divas meitas.

## Statistika NBA

### Regulārā sezona

## Atsauces

## Ārējās saites

* Basketpedya profils
Līnija

[right|thumb|250px|Liekta līnija plaknē ([eliptiskā līkne)]]
**Līnija** ir sakarīga punktu kopa, ko plaknes gadījumā var uzdot ar vienādojumiem *x*&nbsp;=&nbsp;*x*(*t*), *y*&nbsp;=&nbsp;*y*(*t*), kur *t* pieder kādam intervālam, bet *x*(*t*) un *y*(*t*) ir nepārtrauktas funkcijas. Līdzīgi līnijas var uzdot arī telpā. Taisne ir līnija, kas ir viens no ģeometrijas pamatjēdzieniem. Līnijas var būt dažādas — taisnas, liektas vai lauztas.

## Līniju veidi
Līnijas var būt arī vaļējas, slēgtas un krustot pašas sevi (paškrustojošas līnijas). Slēgta līnija sadala plakni vismaz divās daļās. Piemēram, riņķa līnija sadala plakni divās daļās, bet plaknē uzzīmēts "astotnieks" plakni sadala 3 apgabalos. Vaļēja līnija var sadalīt plakni divās daļās, ja tā ir bezgalīga, piemēram, taisne vai parabola.

## Skatīt arī
* Virsma
Baltijas Aizsardzības koledža

**Baltijas Aizsardzības koledža** (; oficiālais akronīms **BALTDEFCOL**; lieto arī saīsinājumu **BDCOL**) ir vispārējās militārās izglītības koledža, kurā zināšanas apgūst Baltijas valstu (Lietuvas, Latvijas, Igaunijas), NATO, ES un citu Eiropas valstu, piemēram, Ukrainas, Moldovas, Gruzijas un citu valstu studenti militārajā jomā.

## Ārējās saites

* Tēvijas Sargs Baltijas Aizsardzības koledža — attīstība un nākotnes izaicinājumi
* Baltic Defence College (BALTDEFCOL) 

## Atsauces